
IES-GEN Nr. 31 / 23.07.2021


Raport de specialitate 
privind aprobarea rezultatului final al Apelului 2/2021 privind finanțarea nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara 

Având în vedere art. 12, punctul (2) din Regulamentul de organizare și funcționare al Centrului de Proiecte al Municipiului Timișoara - Anexa 1 la HCLMT nr. 84/16.03.2021, prin Decizia nr. 5/15.06.2021 a directorului Centrului de Proiecte al Municipiului Timișoara a fost aprobat Regulamentul de finanțare nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara.

Având în vedere art. 12, punctul (4) din Regulamentul de organizare și funcționare al Centrului de Proiecte al Municipiului Timișoara - Anexa 1 la HCLMT nr. 84/16.03.2021, prin Decizia 11/02.07.2021 a directorului Centrului de proiecte al Municipiului Timișoara privind aprobarea Comisiilor de și selecție și a Comisiilor de soluționare a contestațiilor privind evaluarea ofertelor culturale depuse în cadrul Apelului 2/2021 privind finanțarea nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara;

Având în vedere Referatul de aprobare _____________________________ privind oportunitatea proiectului de hotărâre a Primarului Municipiului Timişoara și Proiectul de hotărâre privind aprobarea rezultatului final al Apelului 2/2021 al Centrului de Proiecte al Municipiului Timișoara prin care se propune finanțarea de la bugetul local al Municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara, selectate conform raportului privind rezultatele finale, după soluționarea contestațiilor IES-FIN nr. 4/20.07.2021. 


Facem următoarele precizări:

Conform Raportului IES-FIN nr. 2/12.07.2021 privind rezultatele Etapei 1 - verificarea conformității administrative și a eligibilității ofertelor culturale înscrise în cadrul Apelului 2 de finanțare nerambursabilă de la bugetul local al municipiului Timișoara a proiectelor care constituie programul prioritar general al Centrului de Proiecte al Municipiului Timișoara s-a constatat faptul că au fost înscrise un număr total de 28 de oferte culturale.
Din totalul de 28 de oferte culturale înscrise, în urma verificării conformității administrative de către secretariatul tehnic (constituit din reprezentanți ai Centrului - Ioan Viorel Dumitrașcu și Alexandra-Maria Rigler), 4 oferte culturale au fost Respinse. Verificarea s-a făcut în baza Anexei 2: Formularul de verificare a eligibilității solicitantului și ofertei culturale la Regulamentul privind finanțarea nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara (Anexa 1 la Decizia nr. 5/15.06.2021 a directorului Centrului de Proiecte al Municipiului Timișoara).
Pentru fiecare ofertă culturală înscrisă în cadrul apelului de finanțare a fost completat câte un formular de verificare, întocmit de către unul dintre cei 3 membri ai secretariatului tehnic.

Conform Raportului IES-FIN nr. 2/12.07.2021 privind rezultatele Etapei 2 - evaluarea și selecția ofertelor culturale înscrise în cadrul Apelului 2 de finanțare nerambursabilă de la bugetul local al municipiului Timișoara a proiectelor care constituie programul cultural prioritar al Centrului de Proiecte al Municipiului s-a constatat faptul că, din cele 24 de oferte culturale admise administrativ, conform ierarhiei stabilite de către comisiile de evaluare (a căror componență a fost stabilită prin Decizia nr. 11/02.07.2021 a directorului Centrului de Proiecte al Municipiului Timișoara, dintre candidaturile depuse în cadrul apelului pentru experți evaluatori independenți ), 10 oferte culturale au fost propuse spre finanțare.
Ierarhizarea și selecția ofertelor culturale s-a făcut în conformitate cu prevederile Regulamentului (Anexa 1 la Decizia nr. 5/15.06.2021 a directorului Centrului de Proiecte al Municipiului Timișoara) și Anunțului de lansare a apelului 2 (Anexa 1 la Decizia nr. 6/15.06.2021 a directorului Centrului de Proiecte al Municipiului Timișoara).
Pentru fiecare dintre cele 24 oferte culturale admise administrativ, membrii comisiilor de evaluare și selecție au completat punctajele și justificarea acestora pe baza Anexei 3: Grila detaliată de evaluare a ofertelor culturale la Regulament.

Conform Raportului IES-FIN nr. 4/20.07.2021 privind rezultatele finale, după contestații, ale Apelului 2 de finanțare nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara, s-a constatat faptul că:
· au fost depuse un număr de 8 contestații, dintre care 7 au ajuns la Comisia 1 de soluționare a contestațiilor și 1 la Comisia 2 de soluționare a contestațiilor;
· în urma reevaluării ofertelor culturale pentru ca s-a depus contestație de către comisiile de soluționare a contestațiilor, 1 nouă ofertă culturală a urcat în clasamentul ierarhic al ofertelor culturale propuse spre finanțare, întrunind punctaj mai mare decât ultima ofertă clasată în urma etapei 2 de evaluare și selecție;
· totodată, și clasamentul ierarhic al ofertelor culturale care nu au obținut finanțare s-a modificat în urma etapei de soluționare a contestațiilor.
Ca urmare a celor prezentate în  Raportul IES-FIN nr. 4/20.07.2021, un număr de 11 (unsprezece) oferte culturale sunt propuse spre finanțare, urmând să încheie contracte cu autoritatea finanțatoare - Centrul de Proiecte al Municipiului Timișoara, serviciu public de interes local, cu personalitate juridicã, ce funcționează sub autoritatea Consiliului Local al Municipiului Timișoara, care are drept scop punerea în aplicare a cadrului multisectorial de finanțare publică nerambursabilă, în concordanță cu strategiile și politicile publice locale.

Menționăm că bugetul disponibil pentru Apelul 2/2021 al Centrului de Proiecte al Municipiului Timișoara privind finanțarea nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara se încadrează în prevederile bugetare aprobate în conformitate cu HCL 132/22.04.2021. 

 
În concluzie, având în vedere prevederile legale expuse în prezentul raport, apreciez că proiectul de hotărâre privind aprobarea rezultatului final al Apelului 2/2021 al Centrului de Proiecte al Municipiului Timișoara privind finanțarea nerambursabilă de la bugetul local al municipiului Timișoara a proiectelor care constituie programul cultural prioritar general al Centrului de Proiecte al Municipiului Timișoara, îndeplinește condițiile pentru a fi supus aprobării plenului Consiliului Local.
 


Director Centrul de Proiecte al Municipiului Timișoara,     
Alexandra-Maria Rigler

